
ЗАПИСНИК
18. СЕДНИЦЕ ОДБОРА ЗА ОДБРАНУ И УНУТРАШЊЕ ПОСЛОВЕ, 
ОДРЖАНЕ 27. НОВЕМБРА 2025. ГОДИНЕ

	
 Седница је почела у 13,00 часова.

Седници је, у складу са чланом 70. став 1. алинеја прва Пословника Народне скупштине, председавао мр Милован Дрецун, председник Одбора.

Седници су присуствовали чланови Одбора: Дарко Јовановић, Томислав Јанковић, Јасмина Обрадовић, Биљана Пантић Пиља, Марија Јевђић и Ђорђо Ђорђић. 

Седници су присуствовали заменици чланова Одбора: Радослав Милојичић, заменик одсутног члана проф. др Зорана Драгишића, Дане Станојчић, заменик одсутног члана Марка Миленковића, Угљеша Марковић, заменик одсутног члана др Душана Бајатовића, Александар Ђукић, заменик одсутног члана Драгана М Марковића и Стефан Јањић, заменик одсутног члана Здравка Поноша. 

Седници нису присуствовали чланови Одбора: Александар Павић, проф. др Митар Ковач, Мирослав Алексић, Богдан Радовановић и др Милош Јовановић.

Седници је присуствовао и народни посланик Петар Бошковић, који није члан, односно заменик члана Одбора.
Седници су присуствовали представници Министарства одбране: Братислав Гашић,  министар одбране, Небојша Николић, в.д. секретара Министарства одбране, бригадни генерал проф. др Бобан Ђоровић, ректор Универзитета одбране Министарства одбране, пуковник Никола Матовић, шеф Кабинета министра одбране и пуковник Немања Боровчанин  из Управе за војно здравство Министарства одбране.	
Председник Одбора је обавестио присутне да је седницу, у складу са чланом 72. став 2. Пословника, сазвао у року краћем од предвиђеног Пословником како би се што пре размотриле тачке предложеног дневног реда.


	На предлог председника, Одбор је већином гласова утврдио следећи
Д н е в н и  р е д:

1. Разматрање Предлога закона о здравственој заштити и здравственом осигурању војних осигураника, који је поднела Влада (број: 011-2237/25 од 7. новембра 2025. године) у појединостима;
2. Разматрање Предлога закона о војном образовању, који је поднела Влада (број: 011-2249/25 од 7. новембра 2025. године) у појединостима;
3. Разматрање Предлога закона о изменама и допунама Закона о Војсци Србије, који је поднела Влада (број: 011-2348/25 од 21. новембра 2025. године) у појединостима.

Председник Одбора је, пре преласка на разматрање тачака дневног реда, предложио да Одбор обави заједничку расправу о свим амандманима у оквиру сваке поједине тачке дневног реда, као и да се по закључењу расправе обави групно гласање о амандманима, што је Одбор већином гласова прихватио.                                  
           1.тачка дневног реда:  Председник Одбора је обавестио присутне да је на Предлог закона о здравственој заштити и здравственом осигурању војних осигураника поднет укупно 21 амандман као и да Влада није прихватила ниједан од поднетих амандмана. 
Пошто се нико није јавио за реч, приступило се изјашњавању.
Председник Одбора је, по завршеном гласању, констатовао да Одбор није прихватио ниједан од амандмана на Предлог закона о здравственој заштити и здравственом осигурању војних осигураника пошто су за прихватање амандмана гласала 2 члана Одбора, док је против прихватања амандмана било 10 чланова Одбора. Потом је закључио рад по овој тачки дневног реда. 
            2.тачка дневног реда:  Председник Одбора је обавестио присутне да је на Предлог закона о војном образовању поднето укупно 5 амандмана као и да Влада није прихватила ниједан од поднетих амандмана. 
Пошто се нико није јавио за реч, приступило се изјашњавању.
Председник Одбора је, по завршеном гласању, констатовао да Одбор није прихватио ниједан од амандмана на Предлог закона о војном образовању пошто је за прихватање амандмана гласао 1 члан Одбора, док је против прихватања амандмана било 10 чланова Одбора, а 1 члан Одбора није гласао. Потом је закључио рад по овој тачки дневног реда. 
            3.тачка дневног реда:  Председник Одбора је обавестио присутне да је на Предлог закона о изменама и допунама Закона о Војсци Србије поднет укупно 21 амандман као и да Влада није прихватила ниједан од поднетих амандмана. 
У дискусији су учествовали Петар Бошковић и Братислав Гашић.

У складу са чланом 117. ст. 1. и 4, сходном применом члана 109. Пословника Народне скупштине, председник Одбора је народном посланику Петру Бошковићу, који није члан Одбора, изрекао две опомене, а потом и меру одузимања речи.
Након дискусије приступило се изјашњавању.
Председник Одбора је, по завршеном гласању, констатовао да Одбор није прихватио ниједан од амандмана на Предлог закона о о изменама и допунама Закона о Војсци Србије пошто је за прихватање амандмана гласао 1 члан Одбора, док је против прихватања амандмана било 10 чланова Одбора, а 1 члан Одбора није гласао. Потом је закључио рад по овој тачки дневног реда. 
           За известиоца Одбора на седници Народне скупштине одређен је народни посланик Милован Дрецун, председник Одбора.


***


Седница је завршена у 13,30 часова.

Саставни део овог записника чини обрађени тонски снимак седнице Одбора.



      СЕКРЕТАР ОДБОРА		                 		      ПРЕДСЕДНИК ОДБОРА
		      

 Весна Матић Вукашиновић			                      мр Милован Дрецун
